Una comissió d'experts en arquitectura, restauració i arqueologia assessorarà permanentment totes les actuacions urbanístiques que es realitzen al Castell d'Alaquàs
14/10/2003 12:15:00

# Una comissió d'experts en arquitectura, restauració i arqueologia assessorarà permanentment totes les actuacions urbanístiques que es realitzen al Castell d'Alaquàs

*   14/10/2003 12:15:00
*   [Imprimir](#)
*   Compartir
*    https://www.alaquas.org/documento.asp?id\_do=8845

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8845%2F1&title=Ajuntament%20d%27Alaqu%C3%A0s.%20Prensa.Una%20comissi%C3%B3%20d%27experts%20en%20arquitectura%2C%20restauraci%C3%B3%20i%20arqueologia%20assessorar%C3%A0%20permanentment%20totes%20les%20actuacions%20urban%C3%ADstiques%20que%20es%20realitzen%20al%20Castell%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8845/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8845/8845_Form_4.jpg)](https://www.alaquas.org/ficheros/documentos/2003/2/8845/8845_Form_10.jpg "<a href='https://www.alaquas.org/ficheros/documentos/2003/2/8845/8845_Form_10.jpg' target=_blank><i class='fa fa-external-link' aria-hidden='true'></i>.Una comissió d'experts en arquitectura, restauració i arqueologia assessorarà permanentment totes les actuacions urbanístiques que es realitzen al Castell d'Alaquàs</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=8845&idioma=1&autotraduce=0)

Aquest grup d'experts s'encarregarà d'assessorar i informar de totes les actuacions previstes en el Pla Director del Castell

Una comissió permanent formada per expertes i experts en arquitectura, restauració i arqueologia s'encarregarà d'assessorar permanentment totes les actuacions urbanístiques que es realitzen al Castell d'Alaquàs amb l'objectiu de dur a terme una acurada rehabilitació de l'edifici històric.

Aquest grup d'especialistes estarà coordinat per l'aquitecte Vicent García, redactor del Pla Director del Castell d'Alaquàs, i formada pels arqueòlegs Paloma Berrocal i Víctor Algarra; l'historiador i director del Museu Comarcal de l'Horta Sud, Adrià Bessó; la Catedràtica de construcció i especialista en artesonat, Lilliana Palaia Pérez; l'especialista en restauració de ceràmica i Director del Museu González Martí, Jaume Coll i el constructor Vicent Miguet Folgado.

Aquesta comissió d'experts de reconegut prestigi en tota la Comunitat Valenciana tindrà com a funció assessorar i aconsellar en totes les actuacions urbanístiques que es realitzen al Castell d'Alaquàs, tot seguint el Pla Director redactat per Vicent García. Les i els components de la comissió informaran també periòdicament de totes les actuacions realitzades al redactor del Pla Director perquè es puguen incloure en el posterior informe.

L'objectiu de l'Ajuntament d'Alaquàs amb la creació d'aquesta comissió permanent és assegurar la correcta aplicació d'aquest Pla i una acurada consevació i rehabilitació d'aquest monument recuperat.

La comissió es va constituir oficialment ahir dilluns 13 d'octubre a la Sala la Ximeneia del Castell d'Alaquàs. La finalitat de l'Ajuntament d'Alaquàs és que aquesta comissió treballe permanentment al Castell, no sols a través de reunions periòdiques sinó també assessorant contínuament totes les accions que es realitzen per tal de recuperar els espais públics en procés de rehabilitació d'aquest emblemàtic monument.